Dallas

Dallas estas milionurbo (ankaŭ universitata urbo) en Teksaso, Usono. Laŭ la stato de 2020 en la urbo vivis 1 304 379 loĝantoj sur areo de 996,58 kvadrataj kilometroj, kio rezultigas loĝdenson de 1 309 loĝantoj/km². Dallas estas mondkonata pro sia komputila kaj telekomunika industrioj, kun entreprenoj kiel AT&T - interalie en 1958 ĉi tie inventiĝis la unua Integra Cirkvito (IC). Dallas kun Fort Worth, Arlington, Denton, Plano kaj aliaj apartenas al urbaro. La urbo estas la administra centro de samnoma kantono Dallas. Geografio Dallas etendiĝas sur ebenaĵo laŭ rivero en alteco je 137-168 metroj kaj lokiĝas ĉe 32° 47′ N 96° 47′ U (mapo). Historio La loko apartenis en la 18-a jarcento ĝis 1821 al Nova Hispanio, kiu estis hispana kolonio. Dallas fondiĝis en 1841 kaj post 4 jaroj Usono okupis ĝin. Tiutempe oni okupiĝis pri terkultivado. Dallas oficiale urbiĝis en 1856. Ekde 1873 trajno interligas la urbon kun la ceteraj regionoj. La liverado de kotono estis pli facila kaj evoluis la komercado, poste la edukado. Ekonomio Dallas baziĝas unuavice je bankentrepreno, komercado, telekomunikadoj, komputila teknologio, energio, kaj transportado. Klimato Dallas havas subtropikan klimaton. Foje somere la temperaturo atingas eĉ 40 °C-ojn, vintre malofte frostas kaj neĝas. Jare pluvas po 950 mm, en ĉiuj monatoj pluvas. Trafiko La ĉefa flughaveno havas la nomon "Dallas/Fort Worth International Airport" (DFW). Dallas estas nodo de aŭtovojoj kaj fervojaj linioj. Vidindaĵoj Muzeo de Artoj Suda Metodista Universitato bestoĝardeno aro da nubskrapuloj Servoj Sudokcidenta Medicina Centro de Universitato de Teksaso Sporto Dallas Stars, profesia glacihokea teamo kaj membro de la Nacia Hokea Ligo Famuloj Dallas Mavericks En Dallas naskiĝis matematikisto Peter Ozsváth. En Dallas mortis: hungara-usona astronomo-fizikisto István Ozsváth hungara-usona abato Anzelm Sándor Nagy. Ĝemelurboj Brno, Ĉeĥio Dijon, Francio Monterrey, Meksiko Rigo, Latvio Saratov, Rusio Tajpejo, Tajvano Ipoh, Malajzio Ĉinĉen, Ĉinio Vidu ankaŭ Dallas (televidserio) Listo de milionurboj Malpeza trajno DART Tramtransporto en Dallas